Brennus
        
         (gallisk høvding på 300-tallet fvt.)
Store norske leksikon,Historie,Verdens historie og samtidshistorie,Europa,Romerrikets historie,Biografier i Romerrikets historie
Brennus var en gallisk høvding på 300-tallet fvt. Han var høvding for de gallerne som falt inn i Italia, slo romerne ved Allia i 390 fvt. og inntok Roma.
Ifølge senere kilder ble byen delvis ødelagt og bare en liten kontingent romere med Marcus Manlius Capitolinus i spissen klarte å holde et citadell på Kapitol i 390 eller 387. Da romerne skulle løskjøpe seg, skal han ha brukt falsk vekt ved veiingen av gullet; da det ble gjort innsigelser, kastet Brennus sverdet sitt i vektskålen med ordene Vae victis (ve de overvunne).Antagelig ledet Brennus en gruppe leiesoldater som skulle tjenestegjøre for kongen av Syrakus og fortsatte ferden ned dit etter å ha fått sine løsepenger. Det er imidlertid ikke arkeologiske spor etter store ødeleggelser på denne tiden, så de senere kildene overdriver antagelig gallernes herjinger. Men «gallerfrykten» (metus gallicus) var høyst reell i romersk mentalitet i mange hundre år etter. Les mer i Store norske leksikon gallere Gallia Romerrikets historie